**Nosacījumi dalībai tirgus izpētē:**

1. Piedāvājumu iesniegt norādītajam dabasgāzes tirdzniecības periodam atbilstoši plānotajam dabasgāzes apjomam **kopā 30 000 MWh** par dabasgāzes tirdzniecību pēc biržas cenām (TTF+ xxx), kurā iekļauta:

* Maksa par dabasgāzi (dabasgāze kā resurss, tirdzniecības pakalpojumi, balansēšanas pakalpojumu izmaksas, citas ar tirdzniecību saistītās izmaksas);
* Maksa par dabasgāzes uzglabāšanas pakalpojumu;
* Maksa par pārvades sistēmas pakalpojumu – pārvades jauda;
* Citi papildus maksājumi.

1. Dabasgāzes cenā netiek iekļauta:

* Maksa par pārvades sistēmas pakalpojumu – izejas punktu Latvijas lietotāju apgādei;
* Maksa par sadales sistēmas pakalpojumiem;
* Akcīzes nodoklis;
* PVN.

1. Nepieciešamais dabasgāzes apjoms pa mēnešiem (provizoriski):

* 2022.g. novembris 4000 MWh;
* 2022.g. decembris 9000 MWh;
* 2023.g. janvāris 6000 MWh;
* 2023.g. februāris 6000 MWh;
* 2023.g. marts 4000 MWh;
* 2022.g. aprīlis 1000 MWh,

**Apjoms kopā: 30 000 MWh**

1. Sabiedrība izskatīs gan biržas TTFfm,gan fiksētos dabasgāzes tirdzniecības cenas piedāvājumus.
2. Lūdzam tirgus izpētes pretendentus norādīt dabasgāzes tirdzniecības līguma galvenos nosacījumus, tādus kā:

* apmaksas termiņš;
* apjoms, kas jāizņem mēneša vai arī līguma darbības laikā ( +- % );
* soda sankcijas par līguma apjoma neizpildi (patērēts vairāk/patērēts mazāk);
* sankcijas laužot līgumu;
* sankcijas lūdzot mainīt līguma nosacījumus no TTF uz fiksētu cenu (ja tādas ir),

vai pievienot piedāvājumam līguma projektu.

1. SIA “Rēzeknes siltumtīkli” apstiprina, ka visi piestādītie rēķini tiks apmaksāti. Gadījumā, ja starp dabasgāzes tirgotāju un lietotāju tiks noslēgts dabasgāzes tirdzniecības līgums, saskaņojot līguma nosacījumus, SIA “Rēzeknes siltumtīkli” sadarbības partneris – banka, ir gatava piedalīties trīspusējās sarunās un apstiprināt rēķinu apmaksu.
2. Gadījumā, ja dabasgāzes tirgotājs tirdzniecības periodam nevar piedāvāt pieprasīto dabasgāzes apjomu, lūdzam norādīt, kāds dabasgāzes apjoms ir pieejams un par kādu cenu, lai SIA “Rēzeknes siltumtīkli” var izskatīt iespēju noslēgt dabasgāzes piegādes līgumus ar vairākiem piegādātājiem.